Alberti järv

thumb
Alberti järv (endine Mobutu Sese Seko järv) on järv Aafrika keskosas, üks Aafrika suurtest järvedest. Mahult on see Aafrika seitsmes ja maailma 23. järv.

Piki järve läheb Uganda ja Kongo DV piir. Alberti järv on Ida-Aafrika riftivööndis asuvatest järvedest põhjapoolseim. Selle pindala on 5300 km2, pikkus 160 km, laius 30 km ja maksimaalne sügavus 51 m. Järve veetase on 619 m üle merepinna.

Eurooplastele avastas järve 1864. aastal maadeavastaja Samuel Baker ja nimetas selle kuninganna Victoria hiljuti surnud abikaasa prints Alberti järgi.

Alberti järve toidavad Victoria Niilus ja Semliki. Välja voolab Alberti Niilus, mis hiljem moodustab Valge Niiluse. Järve lõunakallas Semliki suudme ümbruses on soostunud.

Alberti järv on väga kalarikas.

Järve all leiduva nafta pärast on Uganda ja Kongo DV vahel konflikt.

Kategooria:Uganda järved
Kategooria:Kongo Demokraatliku Vabariigi järved